turjo4nis/wikipedia-bn-dump-20250701 huggingface dataset:
রবার্ট মেটক্যাফ

রবার্ট মেলাঙ্কটন মেটক্যাফ (জন্ম এপ্রিল ৭, ১৯৪৬) একজন মার্কিন তড়িৎ প্রকৌশলী। তিনি ইথারনেট এর সহ-উদ্ভাবক। তিনি ইউনিভার্সিটি অব টেক্সাস অ্যাট অস্টিন এর তড়িৎ প্রকৌশলের অধ্যাপক এবং ডিরেক্টর অব ইনোভেশন।

জীবনী
মেটক্যাফ ম্যাসাচুসেট্‌স ইনস্টিটিউট অফ টেকনোলজি থেকে ১৯৬৯ সালে তড়িৎ প্রকৌশল ও এমআইটি স্লোন স্কুল অব ম্যানেজমেন্ট থেকে ইন্ডাস্ট্রিয়াল ম্যানেজমেন্ট এ বিএস ডিগ্রি অর্জন করেন। তিনি হার্ভার্ড বিশ্ববিদ্যালয় থেকে ১৯৭০ সালে এমএস এবং ১৯৭৩ সালে পিএইচডি ডিগ্রি অর্জন করেন।

আরো দেখুন
ডেভিড বগস

তথ্যসূত্র

বহিঃসংযোগ 

 An interview with Robert Metcalfe
 Interview ITworld
 A more detailed interview
 Video - The History of Ethernet 
 Why IT Matters
 Video Interview of Robert Metcalfe on March 10, 2009 at the Computer History Museum
 

ম্যাসাচুসেটস ইনস্টিটিউট অব টেকনোলজির প্রাক্তন শিক্ষার্থী
হার্ভার্ড বিশ্ববিদ্যালয়ের প্রাক্তন শিক্ষার্থী
ন্যাশনাল মেডেল অব টেকনোলজি অ্যান্ড ইনোভেশন বিজয়ী
আইইইই মেডেল অব অনার বিজয়ী
গ্রেস মারে হপার অ্যাওয়ার্ড বিজয়ী
মার্কনি প্রাইজ বিজয়ী
১৯৪৬-এ জন্ম
২০শ শতাব্দীর মার্কিন ব্যবসায়ী
২১শ শতাব্দীর মার্কিন ব্যবসায়ী
মার্কিন কম্পিউটার ব্যবসায়ী
মার্কিন কম্পিউটার বিজ্ঞানী
মার্কিন তড়িৎ প্রকৌশলী
মার্কিন প্রযুক্তি প্রধান নির্বাহী
জীবিত ব্যক্তি
টুরিং পুরস্কার বিজয়ী
আইরিশ বংশোদ্ভূত মার্কিন ব্যক্তি
রাজপেঙ্গুইন

কিং পেঙ্গুইন (ইংরেজি: King Penguin) (Aptenodytes patagonicus) হল পেঙ্গুইন প্রজাতির মধ্যে দ্বিতীয় বৃহত্তম, এরা ৭০-১০০ সেমি লম্বা এবং এদের ওজন ১১ থেকে ১৬ কেজি (২৪ থেকে ৩৫ পাউন্ড)। এরা এম্পেরার পেঙ্গুইন এর ঠিক পরেই আয়তনে। এদের দুটো উপজাতি আছে একটি—A. p. patagonicus এবং A. p. halli; patagonicus এদেরকে পাওয়া যায় দক্ষিণ আটল্যান্টিকে।

খাদ্য হিসেবে এরা খায় মাছ, লণ্ঠন মাছ, স্কুইড ইত্যাদি। সবচেয়ে দক্ষিণ মহাসাগরীয় শিকারীরা কম নির্ভর কবচী, ক্রিল এই সব ছোটো ছোটো প্রাণীদের ওপরে। তন্ন তন্ন করে খোঁজার জন্য এরা ১০০ মিটার (৩৩০ ফুট) পর্যন্ত ডাইভ দিতে পারে এবং তাদের সবথেকে বড় রেকর্ড হল যে তারা ৩০০ মিটার (৯৮০ ফুট) পর্যন্ত ডাইভ মারতে পারে।

কিং পেঙ্গুইন দক্ষিণ অ্যান্টার্কটিক দ্বীপপুঞ্জে অথবা উত্তর অ্যান্টার্কটিকা তে প্রজনন করে।

বিন্যাস ও বাসস্থান 

কিং পেঙ্গুইন দক্ষিণ অ্যান্টার্কটিক দ্বীপপুঞ্জে প্রজনন করে ৪৫ থেকে ৫৫° সেলসিয়াসে। এছড়াও উত্তর অ্যান্টার্কটিকা, ফক্‌ল্যান্ড দ্বীপপুঞ্জ এবং অন্যান্য তাপমাত্রা যুক্ত দ্বীপপুঞ্জে তারা প্রজনন করে। এদের সর্বমোট জনসংখ্যা হল ২.২৩ মিলিয়ন জোড়া এবং বাড়ন্ত। এদের প্রজনন সব থেকে বেশি হয় ক্রোজেট দ্বীপপুঞ্জতে যেখানে মোটামুটি ৪৫৫,০০০ জোড়া আছে এদের সংখ্যা। ২২৮,০০০ জোড়া আছে প্রিন্স এডয়ার্ড দ্বীপপুঞ্জতে। ২৪০,০০০-২৮০,০০০ জোড়া আছে কার্গুয়েলেন দ্বীপপুঞ্জতে, এবং ১০০,০০০ এরও বেশি আছে সাউথ জর্জিয়া দ্বীপপুঞ্জে। ম্যাকুয়ারি দ্বীপপুঞ্জতে আছে ৭০,০০০ এরও বেশি জোড়া কিং পেঙ্গুইন।

প্রকৃতি সুরক্ষা সোসাইটি কিং পেঙ্গুইনদের ফিনমার্ক ও লফটনে ছেড়েছেন আগস্ট ১৯৩৬ সালে। ১৯৪০ সাল থেকেই রিপোর্ট করা হয়েছিল যে এই পাখিগুলোকে এই জায়গায় ছাড়া হয়েছে কিন্তু ১৯৪৯ সাল থেকে কেউ এখানে এদের দেখা পায়নি।

আচরণ 

আমেরিকান প্রাণিবিদ্যাবিত গ্যারি কয়ম্যান এই পেঙ্গুইনদের ডাইভ দেওয়ার মজাদার বিষয় টা নিয়ে তন্ন তন্ন করে গবেষণা করেন ১৯৭১ সাল থেকে। এবং একটি কিং পেঙ্গুইনের ২৩৫ মিটার (৭৭১ ফুট) ডাইভ দেওয়া রেকর্ড করেন ১৯৮২ সালে। বর্তমানে সবথেকে বেশি ডাইভ দেওয়ার রেকর্ড হল ৩৪৩ মিটার যা ফকল্যাণ্ড দ্বীপপুঞ্জ থেকে নেওয়া হয়েছে। এবং ৫৫২ সেকেন্ডের সর্বোচ্চ নিমজ্জিত থাকার রেকর্ড পাওয়া গেছে ক্রোজেট দ্বীপপুঞ্জ থেকে। কিং পেঙ্গুইন ১০০-৩০০ মিটার (৩৫০-১০০০ ফুট) পর্যন্ত জলের তলায় ডুব দিতে পারে এবং ৫ মিনিটের অধিক সময় অবধি জলের নিচে থাকতে পারে, রাতের বেলায় এরা ৩০ মিটারের (৯৮ ফুট) বেশি জলে ডুব দেয় না।

তথ্যসূত্র

গ্রন্থপঞ্জি

বহিঃসংযোগ 

 Aptenodytes patagonicus, the University of Michigan Museum of Zoology's Animal Diversity Web
 King Penguin videos, photos & sounds , the Internet Bird Collection

Aptenodytes
পশ্চিম অস্ট্রেলিয়ার পাখি
পেঙ্গুইন
আর্জেন্টিনার পাখি
চিলির পাখি
দক্ষিণ আমেরিকার পাখি
ফকল্যান্ড দ্বীপপুঞ্জের পাখি
উড্ডয়ন ক্ষমতাহীন পাখি
খ্যুং-পো-র্নাল-'ব্যোর

খ্যুং-পো-র্নাল-'ব্যোর () (১০৫০-১১২৭) একজন বিখ্যাত তিব্বতী বৌদ্ধ পণ্ডিত ছিলেন যিনি শাংস-পা-ব্কা'-ব্র্গ্যুদ ধর্মীয় গোষ্ঠী প্রতিষ্ঠা করেন।

সংক্ষিপ্ত জীবনী
খ্যুং-পো-র্নাল-'ব্যোর তিব্বতের পূর্ব গ্ত্সাং অঞ্চলের স্ন্যে-মো-রা-মাংস () নামক স্থানে জন্মগ্রহণ করেন। তার পিতার নাম ছিল খুং-র্গ্যাল-স্তাগ-স্ক্যে () এবং মাতার নাম ছিল ম্গো-গ্জা'-ব্ক্রা-শিস-স্ক্যিদ ()। তেরো বছর বয়সে তিনি বোন ধর্ম বিষয়ে গ্যুং-দ্রুং-র্গ্যাল-বা  () এবং অতিযোগ তত্ত্ব সম্বন্ধে 'ব্যুং-গ্নাস-সেং-গের () নিকট শিক্ষাগ্রহণ করেন। এছাড়া তিনি নিরুপা নামক বৌদ্ধ পণ্ডিতের নিকট আ-মা-না-সা'ই-ছোস-স্কোর-ন্যের-ল্ঙ্গা () নামক অতিযোগ তত্ত্বের ওপর শিক্ষাগ্রহণ করেন। এরপর তিনি নেপাল যাত্রা করে রত্নাকরগুপ্ত নামক বৌদ্ধ পণ্ডিত এবং রত্নবজ্র, ক্ষেত্রবজ্র ও অতুল্যবজ্র নামক মৈত্রী পার তিন শিষ্যের নিকট শিক্ষালাভ করেন। এরপর তিনি ভারতে দানশীল নামক নারো পার শিষ্য ও মৈত্রী পার নিকট ধর্মশিক্ষালাভ করেন। এরপর নারো পার ভগিনী নিগুমার নিকট নিগুমার ছয় যোগ সম্বন্ধে শিক্ষালাভ করেন। এছাড়া তিনি রাহুলগুপ্তবজ্র, কমলরক্ষিত ও বিরূপার শিষ্যা সুখসিদ্ধির নিকটেও শিক্ষালাভ করেন। খ্যুং-পো-র্নাল-'ব্যোর বিখ্যাত তিব্বতী বৌদ্ধ পণ্ডিত ও গ্লাং-থাং বৌদ্ধবিহারের প্রতিষ্ঠাতা গ্লাং-রি-থাং-পো-র্দো-র্জে-সেং-গের () নিকট দীক্ষালাভ করেন। খ্যুং-পো-র্নাল-'ব্যোরের ছয়জন প্রধান শিষ্য ছিলেন র্মে'উ-স্তোন (), গ্যোর-পো-র্গ্যা-মো-ছে, র্ঙ্গুল-স্তোন-রিন-দ্বাং (), লা-স্তোদ-পা-দ্কোন-ম্ছোগ-ম্খার (), ঝাং-স্গোম-ছোস-সেং (), র্মোগ-ল্চোগ-পা-রিন-ছেন-ব্র্ত্সোন-'গ্রুস ()। এঁদের মধ্যে তিনি একমাত্র র্মোগ-ল্চোগ-পা-রিন-ছেন-ব্র্ত্সোন-'গ্রুসকে নিগুমার ছয় যোগ সম্বন্ধে শিক্ষাদান করেন।

তথ্যসূত্র 

শাংপা কাগ্যু
১০৫০-এ জন্ম
১১২৭-এ মৃত্যু
মৈত্রী পা

মৈত্রী পা বা মৈত্রীপাদ বা মৈত্রীগুপ্ত বা অদ্বয়বজ্র (১০০৭-১০৮৫) একজন বিখ্যাত ভারতীয় মহাসিদ্ধ ছিলেন।

সংক্ষিপ্ত জীবনী
তিনি মহামুদ্রা সন্বন্ধীয় তত্ত্বের শিক্ষক ছিলেন। তার প্রধান শিক্ষক ছিলেন শবর পা ও রত্নাকরশান্তি এবং প্রধান শিষ্য ছিলেন মার-পা-ছোস-ক্যি-ব্লো-গ্রোস। মৈত্রী পা রত্নগোত্রবিভাগ ও ধর্মধর্মতাবিভাগ গ্রন্থ দুইটি পুনরাবিষ্কার করেন, যদিও বিক্রমশীলা বিশ্ববিদ্যালয়ে তার শিক্ষক জ্ঞানশ্রীমিত্র সাকারসিদ্ধিশাস্ত্র এবং সাকারসংগ্রহ গ্রন্থ দুইটি রচনার সময়ে ধর্মধর্মতাবিভাগ গ্রন্থ সম্বন্ধে পরিচিত ছিলেন। মৈত্রী পা এই গ্রন্থের শিক্ষা আনন্দকীর্তি ও সজ্জন নামক দুই বৌদ্ধ ভিক্ষুকে দান করেন।{{#tag:ref|Tradition has it that the Dharmadharmatāvibhaga and the Ratnagotravibhāga were rediscovered and taught by Maitrīpa, but Maitrīpa's teacher at Vikramaśīla, Jñānaśrīmitra (ca. 980-1040), must have already known these two works when he composed his Sākārasiddhiśāstra and Sākārasamgraha. Ratnākaraśānti, another teacher of Maitrīpa, also quotes the Ratnagotravibhāga in the Sūtrasamuccayabhāṣya. Maitrīpa passed the Dharmadharmatāvibhaga and the Ratnagotravibhāga on to Ānandakīrti and Sajjana.|group=n}}

 পাদটীকা 

 তথ্যসূত্র 

আরো পড়ুন
X            "The Life of the Siddha-Philosopher Maitrīgupta" by Mark Tatz Journal of the American Oriental Society''  Vol. 107, No. 4, Oct. - Dec. pgs 695-711

মহাসিদ্ধ
১০০৭-এ জন্ম
১০৮৫-এ মৃত্যু
ভারতীয় বৌদ্ধ
১০০০-এর দশকে জন্ম
সম্রাট পেঙ্গুইন

এম্পেরার পেঙ্গুইন বা সম্রাট পেঙ্গুইন (ইংরেজি: Emperor Penguin) (Aptenodytes forsteri) পেঙ্গুইন প্রজাতিদের মধ্যে সবথেকে লম্বা এবং সবথেকে ভারি পেঙ্গুইন। এদের বসবাস হল অ্যান্টার্কটিকাতে। মহিলা এবং পুরুষ দুজনেরই সমান মাপের পালক আছে এবং দুজনেরই উচ্চতা সমান হয়। এদের উচ্চতা হয় ১২২ সেমি (৪৮ ইঞ্চি) এবং এদের ওজন হয় ২২-৪৫ কেজি (৪৯-৯৯ পাউন্ড)। এদের একটি প্রাপ্তবয়স্ক পেঙ্গুইনের উচ্চতা ৬ থেকে সাড়ে ৬ ফুট পর্যন্ত হয়।

এদের পৃষ্ঠীয় দিক এবং মাথা কালো এবং রুঢ়ভাবে সাদা পেট থেকে অঙ্কিত হয়, এদের বুক হয় ফ্যাকাসে হুলুদ রঙের এবং কানে উজ্জ্বল হলুদ রঙের দাগ দেখতে পাওয়া যায়। সব পেঙ্গুইনদের মতোই এরাও উড়তে পারে না। এদের শরীর হয় মসৃণ, পাখনাগুলো চ্যাপ্টা এবং বলিষ্ঠ ফ্লিপারে পরিণত হয়েছে সামুদ্রিক আবহাওয়ার সাথে মানিয়ে নেওয়ার জন্য।

এদের প্রধান খাদ্য হল মাছ এবং তা ছাড়াও এরা কবচী, ক্রিল, স্কুইড ইত্যাদিও খাদ্য হিসেবে গ্রহণ করে থাকে। এই প্রজাতি জলের মধ্যে প্রায় ১৮ মিনিট ধরে ডুবে থাকতে পারে এবং এরা ৫৩৫ মিটার (১,৭৫৫ ফুট) গভীরতা পর্যন্ত ডুব দিতে সক্ষম। এই সুবিধার জন্য এদের শরীরে বেশকিছু অভিযোজনের ব্যবস্থা আছে যা হল কম অক্সিজেন পর্যায়ে কাজ করার জন্য অসাধারণভাবে কাঠামোগত হিমোগ্লোবিন থাকে এদের শরীরে। বারোট্রমা কমাতে এদের শরীর প্রচণ্ড শক্ত হাড় দিয়ে গঠিত। এবং এরা তাদের শরীরের বিপাক কমানোর জন্য বিভিন্ন গৌণ অঙ্গ বন্ধ রাখতে পারে।

এরাই একমাত্র পেঙ্গুইন জাতি যারা শীকালের অ্যান্টার্কটিকাতে প্রজনন করে। প্রজননের জন্য এই পেঙ্গুইনরা ৫০-১২০ কিলোমিটার (৩১-৭৫ মাইল) স্থানান্তর করে প্রজনন ক্ষেত্রে। মহিলারা একটাই ডিম পারে, যেটা পুরুষরা তা দেয়। আর তখন মহিলারা ভোজনে সমুদ্রে ফিরে যায়। এদের আয়ু প্রধানত ২০ বছর হয়, অবশ্য কিছু কিছু সমউ দেখা গেছে যে কিছু কিছু পেঙ্গুইন ৫০ বছর বয়স পর্যন্তও বাঁচতে পারে।

শ্রেণিবিন্যাস

চিত্রশালা

তথ্যসূত্র 

পেঙ্গুইন
অ্যান্টার্কটিক পাখি
১৮৪৪-এ বর্ণিত পাখি
জর্জ রবার্ট গ্রে কর্তৃক নামকরণকৃত ট্যাক্সা
৯এক্সএম

৯এক্সএম হল মুম্বাই ভিত্তিক ভারতে সম্প্রচারিত একটি ভারতীয় হিন্দি গানের টেলিভিশন চ্যানেল। চ্যানেলটি ৯এক্স মিডিয়া মালিকানাধীন, প্রাইভেট ইকুইটি ফান্ড বিনিয়োগকারী একটি সাহচর্য মালিকানাধীন ভারতীয় টেলিভিশন সম্প্রচারক।

৯এক্সএম সাম্প্রতিক মুক্তিপ্রাপ্ত বলিউড গান সম্প্রচারসহ বাড়ে এবং ছোটে, ভিগি বিল্লি, বাদশা ভাই এবং দ্যা বিটেল নাট এর মত মজাদার সব অ্যানিমেশন চরিত্রের মাধ্যমে মজাদার সব চুটকি মিশিয়ে প্রাণবন্ত করে প্রচার করে থাকে।

তথ্যসূত্র

বহিঃসংযোগ 
9XM Official Site 

মুম্বইয়ের টেলিভিশন স্টেশন
ভারতের টেলিভিশন স্টেশন
২০০৮-এ প্রতিষ্ঠিত টেলিভিশন চ্যানেল ও স্টেশন
৯এক্স মিডিয়া
নিগুমা

নিগুমা দশম শতাব্দীর একজন বিখ্যাত ভারতীয় বৌদ্ধ যোগিনী ছিলেন।

সংক্ষিপ্ত জীবনী
তার জীবন সম্বন্ধে বিশেষ কিছু জানা যায় না। তিনি কাশ্মীরে এক ধনী ব্রাহ্মণ পরিবারে জন্মগ্রহণ করেন। ঐতিহাসিকদের মতে তিনি বিখ্যাত বৌদ্ধ সাধক নারো পার ভগিনী বা সঙ্গিনী ছিলেন। শাংস-পা-ব্কা'-ব্র্গ্যুদ ধর্মীয় গোষ্ঠীর প্রবক্তা খ্যুং-পো-র্নাল-'ব্যোর তার প্রধান শিষ্য ছিলেন যাকে তিনি নিগুমার ছয় যোগ সম্বন্ধে শিক্ষাদান করেন। নিগুমার জীবন নিয়ে র্মোগ-ল্চোগ-পা-কুন-দ্গা'-'ওদ () নামক এক বৌদ্ধ লামা একটি সংক্ষিপ্ত জীবনী রচনা করেছেন।

তথ্যসূত্র

আর পড়ুন

বহিঃসংযোগ 
Rigpa Wiki
Shangpa Network

শাংপা কাগ্যু
বৌদ্ধ যোগিনী
ভারতীয় বৌদ্ধ
বোধিসত্ত্ব
ম্যাকোর্নি পেঙ্গুইন

ম্যাকোর্নি পেঙ্গুইন (ইংরেজি: Macaroni Penguin) Eudyptes chrysolophus) হল একধরনের পেঙ্গুইন প্রজাতি যারা সাবআন্ট্রাকটিক ও আন্ট্রাকটিক পেনিনসুলা অঞ্চলে বসবাস করে। এরা রয়্যাল পেঙ্গুইন দের সাথে অনেকটা একইরকম মিলের এবং কেউ কেউ এদেরকে একই উপজাতি বলে ধরে। এদের একটা হলুদ রঙের ঝুঁটি আছে। এদের মুখ এবং ওপরের অংশ কালো হয় এবং আস্তে আস্তে তা নিচের দিকে সাদা হয়ে যায়। প্রাপ্তবয়স্ক ম্যাকোর্নি পেঙ্গুইনদের ওজন হয় ৫.৫ কেজি (১২ পাউন্ড) এবং এরা প্রায় ৭০ সেমি (২৮ ইঞ্চি) লম্বা হয়। পুরুষ এবং মহিলা পেঙ্গুইনরা মোটামুটি একইরকম দেখতে হয় কিন্তু পুরুষরা মহিলাদের থেকে কিছুটা বেশি লম্বা এবং শক্তিশালী হয় এবং পুরুষ পেঙ্গুইনদের ঠোঁট কিছুটা বড় হয় মহিলাদের থেকে।  সব পেঙ্গুইনদের মতোই এরাও উড়তে পারে না। এদের শরীর হয় মসৃণ, পাখনাগুলো চ্যাপ্টা এবং বলিষ্ঠ ফ্লিপারে পরিণত হয়েছে সামুদ্রিক আবহাওয়ার সাথে মানিয়ে নেওয়ার জন্য। এদের চোখ লাল রঙের হয়।

এদের প্রধান খাদ্য হল মাছ এবং তা ছাড়াও এরা কবচী, ক্রিল, স্কুইড ইত্যাদিও খাদ্য হিসেবে গ্রহণ করে থাকে। এই পাখিরা বছরে একবার পালক ত্যাগ করে। তখন তারা ৩ থেকে ৪ সপ্তাহ সমুদ্রতটে কাটায় এবং তারা নির্মোচন করবার পরে সমুদ্রে ফিরে যায়। এই পেঙ্গুইনদের প্রজনন ক্ষেত্র সবথেকে বৃহত্তম এবং ঘন অন্যান্য প্রজাতিদের তুলনায়। গরমকালে প্রজননের পরে তারা ৬ মাস সমুদ্রে কাটাবার জন্য যায়। ২০০৯ এর এক সমীক্ষায় জানা গাছে যে এই পেঙ্গুইনরা কারগুলেন দ্বীপপুঞ্জ থেকে ১০,০০০ কিলোমিটার পরিযান করে ভারত মহাসাগরে আসে। ১৮ মিলিয়ন হল এদের জনসংখ্যা এবং এই প্রজাতিটি পেঙ্গুইনদের মধ্যে সবথেকে বেশি জন্সংখ্যাপূর্ণ। কিন্তু ১৯৭০ সাল থেকে এদের সংখ্যা কমে আস্তে শুরু করে এবং এদেরকে বিপজ্জনক প্রজাতির মধ্যে ধরা হয়।

শ্রেণিবিন্যাস 
একজন জার্মান ন্যাচেরালিস্ট জোহান ফ্রেডরিক ভন ব্র্যান্ডট ১৮৩৭ সালে এই ম্যাকোর্নি পেঙ্গুইন সম্বন্ধে বর্ণনা দেন। এটা পেঙ্গুইনের ৬ টা প্রজাতির মধ্যে একটি উপজাতি যার নাম হল Eudyptes, এদেরকে একইসাথে বলে ঝুঁটিওয়ালা পেঙ্গুইন। গণের এই নামটি আবিষ্কৃত হয়েছে প্রাচীন গ্রিক শব্দ eu  মানে "ভালো" এবং dyptes মানে "ডুবুরি" এর থেকে। এর বিজ্ঞানসম্মত নামটি নেওয়া হয়েছে প্রাচীন গ্রিক শব্দ chryse মানে "সোনালী", এবং lophos মানে "ঝুঁটি" এর থেকে।

এই প্রচলিত নামটি নেওয়া হয়েছিল ফকল্যান্ড দ্বীপপুঞ্জ থেকেই ঊনবিংশ শতাব্দীতে। ইংরেজ নাবিকরা এদের বিখ্যাত ঝুঁটির জন্য এদেরকে এই নামে ডাকে। ম্যাকোর্নিসম হল ইংল্যান্ডের একটি প্রচলিত শব্দ যা ওখানকার অষ্টাদশ শতাব্দীর ফ্যাশনকে বোঝায়। যে মানুষ এই ফ্যাশনকে রপ্ত করে তাদেরকে ম্যাকোর্নি বলে ডাকা হয়, যা একটি প্রচলিত গান Yankee Doodle নামে পরিচিত।

চিত্রশালা

তথ্যসূত্র

উদাহৃত টেক্সট

বহিঃসংযোগ 

 Macaroni Penguins – Center for Biological Diversity 
 The Penguin Project at Washington University
 The Penguin Page

১৮৩৭-এ বর্ণিত প্রাণী
চিলির পাখি
দক্ষিণ আমেরিকার পাখি
পশ্চিম অস্ট্রেলিয়ার পাখি
উড্ডয়ন ক্ষমতাহীন পাখি
পেঙ্গুইন
অস্ট্রেলিয়ার ক্ষতিগ্রস্থ প্রাণিকুল
অ্যান্টার্কটিক পাখি

১৮৩৭-এ বর্ণিত পাখি
চার্লস স্টার্ক ড্রেপার

চার্লস স্টার্ক ড্রেপার একজন মার্কিন বিজ্ঞানী ও প্রকৌশলী। তিনি জাড্যভিত্তিক যান পরিচালনা (ইনার্শিয়াল ন্যাভিগেশন) নামক ব্যবস্থার জনক হিসেবে পরিচিত। তিনি ম্যাসাচুসেট্‌স ইনস্টিটিউট অফ টেকনোলজি-র ইন্সট্রুমেন্টেশন ল্যাবরেটরির প্রতিষ্ঠাতা এবং পরিচালক ছিলেন। পরে তাঁর সম্মানে এটির নামকরণ করা হয় চার্লস স্টার্ক ড্রেপার ল্যাবরেটরি।

জীবনী
ড্রেপার মিজুরির উইন্ডসরে ১৯০১ সালের ২ অক্টোবর জন্মগ্রহণ করেন। তিনি স্ট্যানফোর্ড বিশ্ববিদ্যালয় থেকে ১৯২২ সালে মনোবিজ্ঞান বিষয়ে কলাবিদ্যায় স্নাতক উপাধি অর্জন করেন। তিনি ম্যাসাচুসেট্‌স ইনস্টিটিউট অফ টেকনোলজি থেকে ১৯২৬ সালে তড়িৎ-যন্ত্র প্রকৌশল ক্ষেত্রে বিজ্ঞানে স্নাতক, পদার্থবিজ্ঞান বিষয়ে ১৯২৮ সালে বিজ্ঞানে স্নাতকোত্তর এবং ১৯৩৮ সালে বিজ্ঞানের ডক্টরেট উপাধি অর্জন করেন। ড্রেপার ১৯৩৫ সালে ম্যাসাচুসেট্‌স ইনস্টিটিউট অফ টেকনোলজির বিমানচালনা বিজ্ঞান ও মহাকাশযান চালনা বিজ্ঞান (অ্যারোনটিক্স অ্যান্ড অ্যাস্ট্রোনটিক্স) সহকারী অধ্যাপক হিসেবে যোগদান করেন। তিনি ১৯৩৯ সালে বিমানচালনা প্রকৌশল বিভাগের পূর্ণকালীন অধ্যাপক নিযুক্ত হন।

সদস্যপদ
ড্রেপার মার্কিন যুক্তরাষ্ট্রের জাতীয় প্রকৌশল অ্যাকাডেমির একজন সদস্য ছিলেন।। তিনি মার্কিন পদার্থবিজ্ঞান সমাজ, মার্কিন শিল্পকলা ও বিজ্ঞান অ্যাকাডেমি, মার্কিন যন্ত্র প্রকৌশলী সমাজ এবং ইনস্টিটিউট অফ ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্স-এর একজন সদস্য ছিলেন।

পুরস্কার
 মার্কিন যুক্তরাষ্ট্রের জাতীয় বিজ্ঞান পদক (ন্যাশনাল মেডেল অভ সায়েন্স), ১৯৬৪

তথ্যসূত্র

স্ট্যানফোর্ড বিশ্ববিদ্যালয়ের প্রাক্তন শিক্ষার্থী
ম্যাসাচুসেটস ইনস্টিটিউট অব টেকনোলজির প্রাক্তন শিক্ষার্থী
ম্যাসাচুসেট্‌স ইনস্টিটিউট অব টেকনোলজির শিক্ষক
ন্যাশনাল মেডেল অফ সাইন্স বিজয়ী
ইনস্টিটিউট অব ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্সের সভ্য
আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
১৯০১-এ জন্ম
১৯৮৭-এ মৃত্যু
মার্কিন বায়বান্তরীক্ষ প্রকৌশলী
আমেরিকান ফিজিক্যাল সোসাইটির বিশিষ্ট সভ্য
ফরাসি বিজ্ঞান একাডেমির সদস্য
মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
টাইম সাময়িকীর বর্ষসেরা ব্যক্তি
টিং লি

টিং লি  অণুতরঙ্গ, লেজার এবং অপটিক্যাল কমিউনিকেশন ক্ষেত্রের একজন চীনা-মার্কিন বিজ্ঞানী।

জীবনী
লি ১৯৩১ সালের ৭ জুলাই নানজিংয়ে জন্মগ্রহণ করেন। লি দক্ষিণ আফ্রিকার ইউনিভার্সিটি অব উইটওয়াটারস্র্যান্ড থেকে ব্যাচেলর ডিগ্রি এবং নর্থওয়েস্টার্ন বিশ্ববিদ্যালয় থেকে পিএইচডি ডিগ্রি অর্জন করেন। তিনি ১৯৫৭ সালে বেল ল্যাব্‌স এ যোগদান করেন এবং ১৯৯৮ সালে অবসর গ্রহণ করেন।

তথ্যসূত্র

১৯৩১-এ জন্ম
২০১২-এ মৃত্যু
আইইইই এডিসন পদক বিজয়ী
চীনা বংশোদ্ভূত মার্কিন ব্যক্তি
মার্কিন প্রকৌশলী
মার্কিন পদার্থবিজ্ঞানী
লেজার গবেষক
নর্থওয়েস্টার্ন বিশ্ববিদ্যালয়ের প্রাক্তন শিক্ষার্থী
ভিটভাটারস্র্যান্ট বিশ্ববিদ্যালয়ের প্রাক্তন শিক্ষার্থী
'ছাদ-খা-বা-য়ে-শেস-র্দো-র্জে

'ছাদ-খা-বা-য়ে-শেস-র্দো-র্জে () (১১০১-১১৭৫) একজন বিখ্যাত তিব্বতী বৌদ্ধ পণ্ডিত ছিলেন যিনি ব্লো-স্ব্যোং-দোন-ব্দুন-মা () নামক একটি বিখ্যাত গ্রন্থ রচনা করেন।

জন্ম ও শিক্ষা 
'ছাদ-খা-বা-য়ে-শেস-র্দো-র্জে ১১০১ কগ্রিষ্টাব্দে তিব্বতের লুরো নামক স্থানে ব্যা পরিবারগোষ্ঠীতে জন্মগ্রহণ করেন। তার পিতার নাম ছিল 'ফাগ্স-পা-স্ক্যাব্স () এবং মাতার নাম ছিল ব্সোদ-নাম্স-স্ক্যিদ ()। তিনি শৈশবে রাস-ছুং-র্দো-র্জে-গ্রাগ্স-পা নামক বিখ্যাত বৌদ্ধ পণ্ডিতের ছাত্র ছিলেন। একুশ বছর বয়সে ম্খান-পো-র্ত্সে-বের-বা () ও ছাগ্স-রিন-ছেন-'ছাং () নামক দুই বৌদ্ধভিক্ষু তাকে শিক্ষার্থীর শপথ দান এবং বিনয় সম্বন্ধে শিক্ষাদান করেন। তিনি তেইশ বছর বয়সে ত্শা-রোং-জো-স্তান (), ঝাং-শেস-রাব-স্প্রিং () এবং দ্বাগ্স-পো-গ্তসাং-'দুল-বা () নামক তিন বৌদ্ধভিক্ষুর নিকট হতে ভিক্ষুর দীক্ষাগ্রহণ করেন। তিনি দ্গে-ব্শেস-ব্ত্সান () নামক বৌদ্ধ পণ্ডিতের নিকট মৈত্রেয়র সূত্রালঙ্কার, রাস-ছুং-র্দো-র্জে-গ্রাগ্স-পার নিকট মি-লা-রাস-পার তান্ত্রিক শিক্ষা, ম্যাং-ল্চাগ্জ-ঝিং-পা () নামক বৌদ্ধ পণ্ডিতের নিকট ব্লো-স্ব্যোং তত্ত্ব ও গ্লাং-রি-থাং-পা নামক বিখ্যাত পণ্ডিত রচিত ব্লো-স্ব্যোং-ত্শিগ্স-ব্র্গ্যাদ-মা () নামক গ্রন্থ এবং দ্গে-ব্শেস-লুগ্স-স্মাদ-পা () নামক বৌদ্ধ পণ্ডিতের নিকট স্নে'উ-জুর-পা-য়ে-শেস-'বারের লাম-রিম সংক্রান্ত শিক্ষালাভ করেন। এরপর তিনি শা-রা-বা-য়োন-তান-গ্রাগ্স () নামক বিখ্যাত বৌদ্ধ শিক্ষকের নিকট তেরো বছর ধরে ব্দাগ-গ্ঝান-ম্ন্যাম-ব্র্জেস () নামক অতীশ দীপঙ্করের গুহ্যসাধনা সহ ব্লো-স্ব্যোং তত্ত্বের বহু শিক্ষাদান করেন।

পরবর্তী জীবন 
১১৪১ খ্রিষ্টাব্দে শা-রা-বা-য়োন-তান-গ্রাগ্সের মৃত্যু হলে তিনি লাম-রিম ও ব্লো-স্ব্যোং তত্ত্ব সম্বন্ধে শিক্ষাদান করেন। তিনি ব্লো-স্ব্যোং-দোন-ব্দুন-মা () নামক ব্লো-স্ব্যোং তত্ত্বের ওপর একটি বিখ্যাত গ্রন্থ রচনা করেন। তিনি লাসা শহর থেকে সত্তর কিলোমিটার উত্তর-পূর্বে 'ছাদ-খা বৌদ্ধবিহার স্থাপন করেন। তার প্রধান শিষ্য ছিলেন সে-স্প্যিল-বু-বা-ছোস-ক্যি-র্গ্যাল-ম্ত্শান ()।

তথ্যসূত্র

আরো পড়ুন 
 Universal Compassion: Inspiring Solutions for Difficult Times'' by Geshe Kelsang Gyatso pages xi 1, Tharpa Publications (4th. ed., 2002) 

কদম
১১০১-এ জন্ম
১১৭৫-এ মৃত্যু
বৌদ্ধ ধ্যান
১১০২-এ জন্ম
১১৭৬-এ মৃত্যু
গ্লাং-রি-থাং-পা

গ্লাং-রি-থাং-পা () বা গ্লাং-থাং-পা-র্দো-র্জে-সেং-গে () (১০৫৪-১১২৩) একজন বিখ্যাত তিব্বতী বৌদ্ধ পণ্ডিত ছিলেন।

সংক্ষিপ্ত জীবনী
গ্লাং-রি-থাং-পা মধ্য তিব্বতে জন্মগ্রহণ করেন এবং পো-তো-বা-রিন-ছেন-গ্সাল-ফ্যোগ্স-লাস-র্নাম-র্গ্যালের শিষ্যত্ব গ্রহণ করেন। তিনি নেপালের লাংতাং অঞ্চলে বসবাস করতেন এবং ঐ স্থানে তিনি ব্কা'-গদাম্স বৌদ্ধধর্মসম্প্রদায়ের জন্য লাংতাং বৌদ্ধবিহার স্থাপন করেন। তিনি ব্লো-স্ব্যোং-ত্শিগ্স-ব্র্গ্যাদ-মা () নামক একটি বিখ্যাত গ্রন্থ রচনা করেন।

তথ্যসূত্র

আর পড়ুন
 চতুর্দশ দলাই লামা, Transforming the Mind: Eight Verses on Generating Compassion and Transforming your Life, Thorsons (2000)  PB
 Geshe Kelsang Gyatso: Eight Steps to Happiness, Tharpa, 2000. ()

বহিঃসংযোগ
 Langri Tangpa's Eight Verses for Training the Mind
 Tibetan Himalayan Digital Library Online Dictionary

কদম
১০৫৪-এ জন্ম
১১২৩-এ মৃত্যু
আবদুস সাত্তার (দ্ব্যর্থতা নিরসন)

আবদুস সাত্তার নামটি দিয়ে বোঝানো হতে পারে -

 আবদুস সাত্তার (রাষ্ট্রপতি) –বাংলাদেশের সাবেক রাষ্ট্রপতি।
 আবদুস সাত্তার (বীর উত্তম) –মুক্তিযুদ্ধের খেতাবপ্রাপ্ত মুক্তিযোদ্ধা।
 আবদুস সাত্তার (বীর বিক্রম) –মুক্তিযুদ্ধের খেতাবপ্রাপ্ত মুক্তিযোদ্ধা।
 আব্দুস সাত্তার খাঁন (বীর প্রতিক) –মুক্তিযুদ্ধের খেতাবপ্রাপ্ত মুক্তিযোদ্ধা।
 আবদুস সাত্তার (টাঙ্গাইলের রাজনীতিবিদ) –১৯৭৩ সালের প্রথম জাতীয় সংসদ সদস্য।
 আবদুস সাত্তার (নারায়ণগঞ্জের রাজনীতিবিদ) –বাংলাদেশের রাজনীতিবিদ ও সাবেক সাংসদ।
 আবদুস সাত্তার (অধ্যাপক) -দি ইন্টারন্যাশনাল ইউনিভার্সিটি অব স্কলার্সের উপাচার্য।
 আবদুস সাত্তার (কুমিল্লার রাজনীতিবিদ) –বাংলাদেশী রাজনীতিবিদ যিনি তৎকালীন কুমিল্লা-২১ আসনের সংসদ সদস্য ছিলেন।

আরও দেখুন 

 আব্দুস সাত্তার (ঝিনাইদহের রাজনীতিবিদ) -বাংলাদেশী রাজনীতিবিদ ও ঝিনাইদহ-৪ আসনের সাবেক সংসদ সদস্য।
 আব্দুস সাত্তার (রাজনীতিবিদ) –ময়মনসিংহ-৬ আসনের সংসদ সদস্য।
 আব্দুস সাত্তার (জামালপুরের রাজনীতিবিদ) - বাংলাদেশী রাজনীতিবিদ ও জামালপুর-১ আসনের সংসদ সদস্য।
 আবদুল সাত্তার আকন – বাংলাদেশী রাজনীতিবিদ ও বাগেরহাট-৪ আসনের সাবেক সংসদ সদস্য।
 আবদুস সাত্তার মন্ডল -রাজশাহী-৪ থেকে নির্বাচিত সংসদ সদস্য ও বিএনপির রাজনীতিবিদ।
নূরুল হক (বীর উত্তম)

একই নামের অন্যান্য ব্যক্তিবর্গের জন্য দেখুন নূরুল হক।

শহীদ নূরুল হক (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর উত্তম খেতাব প্রদান করে।

জন্ম ও শিক্ষাজীবন 
শহীদ নূরুল হকের পৈতৃক বাড়ি  নোয়াখালী জেলার  কোম্পানীগঞ্জ উপজেলার সিরাজপুর ইউনিয়নের সিরাজপুর গ্রামে। তার বাবার নাম আবদুল কাদের এবং মায়ের নাম শামসুন নাহার। তার স্ত্রীর নাম নূর নেছা।ছোট ভাই গোলাম মাওলা।

কর্মজীবন 
পাকিস্তান সেনাবাহিনীতে কর্মরত ছিলেন নূরুল। ১৯৭০ সালে তিনি ছিলেন পশ্চিম পাকিস্তানে। নভেম্বর মাসের শেষ দিকে ছুটি নিয়ে বাড়ি ফিরে বিয়ে করেন।

এরপর ধীরে ধীরে দেশের পরিস্থিতি খারাপ হতে থাকলে তিনি আর চাকরিতে যোগ দেননি। যুদ্ধ শুরু হলে সদ্য বিবাহিত স্ত্রীকে ঘরে রেখে অংশগ্রহণ করেন যুদ্ধে। প্রতিরোধযুদ্ধ শেষে নিয়মিত মুক্তিবাহিনীর তৃতীয় ইস্ট বেঙ্গল রেজিমেন্টের অধীনে যুদ্ধ করেন। ছাতক, গোয়াইনঘাটসহ আরও কয়েক স্থানে বীরবিক্রমে যুদ্ধ করেন।

মুক্তিযুদ্ধে ভূমিকা 
১৯৭১ সালের ২৮ নভেম্বর। সিলেট জেলার  গোয়াইনঘাট উপজেলার রাধানগরে। মুক্তিযুদ্ধের চূড়ান্ত পর্যায়ে পাকিস্তান সেনাবাহিনীর সঙ্গে মুক্তিবাহিনীর কয়েক দিন ধরে যুদ্ধ হয়। রাধানগরে পাকবাহিনীর প্রতিরক্ষা অবস্থান ছিল বেশ শক্তিশালী। প্রতিরক্ষায় নিয়োজিত ছিল দুর্ধর্ষ প্রকৃতির ৩১ পাঞ্জাব রেজিমেন্ট ও টসি ব্যাটালিয়ন। ২৭ নভেম্বর মুক্তিবাহিনী এককভাবে রাধানগরে আক্রমণ করে এবং সাহসিকতার সঙ্গে যুদ্ধ করে রাধানগরের পাকিস্তান সেনাবাহিনীর প্রতিরক্ষা অবস্থান দখল করে নেন। এই যুদ্ধে নূরুল হকসহ বেশির ভাগ মুক্তিযোদ্ধা অসীম সাহস ও বীরত্বের সাথে অংশগ্রহণ করেন। ২৮ নভেম্বর সকালে পাকিস্তান সেনাবাহিনী আর্টিলারি গোলাবর্ষণ করে সেখানে পাল্টা আক্রমণ চালায়। সকাল ৭টা বেজে ১০ মিনিটের সময় প্রতিটি প্লাটুন এবং সেকশনকে পাকিস্তানিদের যেকোনো ধরনের প্রতিহামলা প্রতিহত করার জন্য প্রস্তুত করে নির্বাচিত কমান্ডপোস্ট এলাকায় অবস্থান করছিল মুক্তিযোদ্ধারা।

৮টার দিকে পাকিস্তানিদের প্রতীক্ষিত পালটা হামলা শুরু হয়ে গেল। প্রথমেই প্রায় ১৫ মিনিট ধরে পাকিস্থানিরা একের পর এক মুক্তিযোদ্ধাদের অবস্থানের ওপর গোলা নিক্ষেপ করছিল। পাকিস্তানিদের গোলা নিক্ষেপের গতি ভীষণ । কিন্তু মুক্তিযোদ্ধাদের দখলীকৃত পাকিস্তানিদের বাংকারগুলো ভীষণ মজবুত ছিল । এর ফলে আর্টিলারি গোলা কাঙ্ক্ষিত ক্ষতি করতে পারছিল না। হঠাৎ একটি গোলা এসে কমান্ডপোস্টের বাঁশঝাড়টির অধিকাংশ বাঁশই টুকরো করে ছিন্নভিন্ন করে ফেলে। এ সময় নূরুল হকের দেহটিও টুকরো টুকরো হয়ে চারদিক ছড়িয়ে-ছিটিয়ে যায়। শরীর খণ্ডবিখণ্ড হয়। তখন নূরুল হক গোলার আঘাতে শহীদ হন। এ সময় তিনি তার অধিনায়ক এস আই এম নূরুন্নবী খান (বীর বিক্রম) এর কাছেই ছিলেন।

পুরস্কার ও সম্মাননা 
 বীর উত্তম

পাদটীকা

তথ্যসূত্র

বহি:সংযোগ 

বীর উত্তম
১৯৭১-এ শহীদ মুক্তিযোদ্ধা
১৯৭১-এ মৃত্যু
সনি আট

সনি আট হল কালভার ম্যাক্স এন্টারটেইনমেন্ট এর মালিকানাধীন ভারতের বাংলা ভাষার একটি সাধারণ বিনোদনমূলক পে টেলিভিশন চ্যানেল। চ্যানেলটি ২০০৯ সালে ভারতের পশ্চিমবঙ্গে চালু করা হয়। বর্তমানে চ্যানেলটি ভারতের পশ্চিমবঙ্গের ৪.৯১ মিলিয়ন বাড়িতে দেখা হয়। চ্যানেলটিতে চ্যানেলের নিজস্ব অনুষ্ঠানের পাশাপাশি বেশ কিছু জনপ্রিয় অনুষ্ঠান বাংলায় ডাবিং করে দেখানো হয়। এছাড়াও চ্যানেলটিতে বিভিন্ন সময় বিভিন্ন স্পোর্টস ইভেন্ট বাংলা ধারাবিবরণী সহকারে দেখানো হয়েছে।

বর্তমান অনুষ্ঠানমালা

প্রাক্তন অনুষ্ঠানমালা 

• সানডে হরর স্পেশাল

• বিরুদ্ধ

• লেডিস স্পেশাল

• হঠাৎ ৩৭ বছর পর

• সি.আই.ডি. কলকাতা ব্যুরো

• সত্য ঘটনা অবলম্বনে

• যখন... ভূত আসে

• ভারতের বীরপুত্র - মহারাণা প্রতাপ

• এফ.আই.আর.

• ভয়ানক

• এন্টারটেইনমেন্ট কে লিয়ে কুছ ভি করেগা

• কোনটা সত্যি কোনটা দুর্ঘটনা

• একা

• ভাঁবর

• বুগি উগি কিডস চ্যাম্পিয়নশিপ

• আদালত

• সূরিয়া: দ্য সুপার কপ

• এনকাউন্টার

• নন স্টপ হিটস

• আহট

• মহাবলী হনুমান

• পঞ্চতন্ত্রের মন্ত্র

• নিক্স: যে সব পারে

• মহাভারত

• পাপ-ও-মিটার

• তোমার মেয়ে কী কারে?

• গুটর গু

• বালবীর

• আলাদিন

• কল্পপুরের গল্প

• আমার সাঁই: শ্রদ্ধা আর ধৈর্য

• বিঘ্নহর্তা শ্রীগণেশ

• তারক মেহতা কা ছোটা চশমা

• শ্রীমদ রামায়ণ

অ্যানিমেটেড মুভি

• গোয়েন্দা গোপাল: দাবার চাল

• গোয়েন্দা গোপাল: শেষ চক্রান্ত

• গোয়েন্দা গোপাল: অন্তিম প্রতিশোধ

• গোপালের বুদ্ধি ভূতের মুক্তি

• গোপাল ভাঁড়: সর্বমণি চুরি

• নাট-বল্টু আর ভূতের বাড়ি

এছাড়াও অন্যান্য 
 জি বাংলা
 কালার্স বাংলা
 স্টার জলসা
 এন্টার১০ বাংলা
 সান বাংলা

তথ্যসূত্র

বহিঃসংযোগ 
 চ্যানেল 8 4 আগস্ট 2009 থেকে
 এটিএন সনি আট

ভারতে বাংলা ভাষার টেলিভিশন চ্যানেল
সোনি এন্টারটেনমেন্ট টেলিভিশন
সোনি ছবি টেলিভিসন
ভারতের চলচ্চিত্র চ্যানেল
২০০৮ সালে প্রতিষ্ঠিত টেলিভিশন চ্যানেল ও স্টেশন
কলকাতার টেলিভিশন স্টেশন
২০০৩-এ পশ্চিমবঙ্গে প্রতিষ্ঠিত
সনি পিকচার্স টেলিভিশন
২০০৯-এ প্রতিষ্ঠিত টেলিভিশন চ্যানেল ও স্টেশন
সনি পিকচার্স নেটওয়ার্ক ইন্ডিয়া
২০০৯-এ পশ্চিমবঙ্গে প্রতিষ্ঠিত
অ্যানিমাল প্ল্যানেট (ভারত)

অ্যানিমাল প্ল্যানেট হল একটি ভারতীয় টেলিভিশন চ্যানেল যেটি ২৯ মার্চ ১৯৯৯ হতে সম্প্রচার কার্যক্রম শুরু করে। উদ্বোধনের তারিখ একাধিকবার পেছানোর কারণে চ্যানেলটি উদ্বোধন হতে কয়েকমাস দেরি করে। ২০০৮ সালের ১ এপ্রিল থেকে চ্যানেলটি হিন্দি ভাষায় অডিও ফিড প্রবর্তন করে। ২০০৮ সালের ১লা অক্টোবর থেকে চ্যানেলটি তার বর্তমান লোগোটি ধারণ করে। বতর্মানে চ্যানেলটি ভারতের ডিজিটাল কেবল এবং ডিটিএইচ সংযোগ থেকে ইংরেজি এবং হিন্দি ভাষার অডিও ফিডসহ দেখতে পাওয়া যায়।

আরও দেখুন 
 ন্যাশনাল জিওগ্রাফিক চ্যানেল
 ন্যাশনাল জিওগ্রাফিক চ্যানেল (এশিয়া)
 ন্যাশনাল জিওগ্রাফিক চ্যানেল (ভারত)
 ডিসকভারি চ্যানেল
 ফক্স ট্রাভেলার

তথ্যসূত্র 

ভারতের ইংরেজি ভাষার টেলিভিশন স্টেশন
১৯৯৯-এ প্রতিষ্ঠিত টেলিভিশন চ্যানেল ও স্টেশন
ডিসকভারি ইনকর্পোরেটেড
মুম্বইয়ের টেলিভিশন স্টেশন